बडगांव स्कूल को क्रमोन्नत कराने की मांग
शिवगंज| ग्रामपंचायत बडगांव की सरपंच शांतिदेवी मेघवाल ने राज्य के शिक्षा मंत्री को ज्ञापन भेजकर राजकीय माध्यमिक स्कूल को उच्च माध्यमिक स्कूल में क्रमोन्नत कराने की मांग की है। सरपंच मेघवाल ने बताया है कि वर्ष 1974-75 में उच्च प्राथमिक स्कूल बडगांव को माध्यमिक स्कूल में क्रमोन्नत किया गया, इसके बाद आबादी बढ़ने के उपरांत भी इस स्कूल की प्रगति पर कोई ध्यान नहीं दिया है। इस स्कूल में बडगांव के अलावा कानाकोलर, देवली, बादला, कुकडी खेड़ा, सोनपुरा, अणगौर, रामनगर आदि गांवों के छात्र-छात्राएं भी अध्ययन करने आते है। वर्तमान में कक्षा 1 से 10 तक 320 छात्र-छात्राएं अध्ययन कर रहे है एवं वर्ष 2014-15 में कक्षा 10 में 43 स्टूडेंट्स उत्तीर्ण हुए हैं, जिसमें से अधिकांश छात्राओं ने आगे की पढ़ाई भी करनी बंद कर दी है। सरपंच ने बताया है कि राज्य सरकार की नीतिनुसार पंचायत मुख्यालय पर उच्च माध्यामिक स्कूल होना जरूरी है, लेकिन पिछले करीब 30 वर्षों से यह माध्यमिक स्कूल ही चल रहा है, जिससे छात्राओं को आगे की पढ़ाने करने में दिक्कत हो रही हैं।
hin_Deva hin_Deva